אלחנדרו גונסלס איניאריטו

אלחנדרו גונסלס איניאריטו (בספרדית: Alejandro González Iñárritu; נולד ב-15 באוגוסט 1963) הוא תסריטאי, במאי ומפיק קולנוע מקסיקני, זוכה שני פרסי אוסקר לבמאי הטוב ביותר ושני פרסי גלובוס הזהב לבמאי הטוב ביותר, אחד משלושת הבמאים הידועים כ"שלושת האמיגוז" (יחד עם אלפונסו קוארון וגיירמו דל טורו). נולד במקסיקו סיטי. החל את הקריירה כ-DJ בתחנת רדיו פופולרית במקסיקו בשנת 1984. בסוף שנות השמונים עבד כמלחין סרטי קולנוע מקסיקנים. הוא למד קולנוע בארצות הברית. בשנות התשעים החל להפיק ולביים בטלוויזיה המקסיקנית. ב-1996 ביים סרט ספרדי קצר, בן 44 דקות, אותו גם הפיק. ארבע שנים אחר כך ביים את סרטו הראשון, "אהבה נושכת", שהיה מבט על פני החברה המקסיקנית, הבנוי כשלושה סיפורים שונים. המבקרים הרעיפו תשבחות על סרט הבכורה של גונסלס איניאריטו, והוא זכה ב-11 פרסי האוסקר המקסיקני, פרס הסרט הזר באוסקר הבריטי, זכייה בשני פרסי פסטיבל קאן ומועמדות לפרס האוסקר לסרט הזר. לאחר מכן היה שותף לעשיית הסרט "11'09"01 September 11" משנת 2002, שהיה אסופת אפיזודות של 11 במאים בולטים ממדינות שונות המגיבים לאירועי הטרור של ה-11 בספטמבר ודנים ביחסים שבין המערב לעולם השלישי. גונסלס איניאריטו ייצג בסרט את מדינתו - מקסיקו. ההתעניינות הבינלאומית בסרטו "אהבה נושכת" הביאה להתעניינות אמריקאית בקולנוע המקסיקני, וגונסלס איניאריטו נקרא לביים סרט אמריקני. הוא הסכים, וביים את "21 גרם", הדומה בסגנונו ל"אהבה נושכת", כשעסק במספר סיפורים של אנשים המנסים לשרוד את החיים, כשתאונת דרכים אחת קושרת את גורלם. נעמי ווטס ובניסיו דל טורו שכיכבו בסרט קיבלו על תפקידם מועמדות לפרס האוסקר. ב-2006 עלה לאקרנים סרט חדש בבימויו, "בבל", העוסק בארבעה סיפורים המתרחשים בארבעה מקומות שונים בעולם: מרוקו, ארצות הברית, מקסיקו ויפן, בו מככבים בראד פיט, קייט בלאנשט וגאל גרסיה ברנאל. הסרט זכה בפסטיבל קאן 2006 בפרס הבימוי וחבר השופטים, ובנוסף קיבל 7 מועמדויות לפרס גלובוס הזהב, כמו גם 7 מועמדויות לפרס האוסקר, כולל לגונסלס איניאריטו עצמו, על הבימוי. ב-2017 יפיק איניאריטו את סרטו החדש של הבמאי הישראלי תום שובל. בינואר 2015 זכה איניאריטו בפרס התסריט הטוב ביותר בטקס גלובוס הזהב על תסריט הסרט "בירדמן" שכתב ביחד עם ניקולאס גיאקובון, אלכסנדר דינלאריס וארמנדו בי. בפברואר 2015 זכה בפרס האוסקר לבמאי הטוב ביותר על הסרט, באותו הטקס זכה איניאריטו גם בשני פסלונים נוספים על התסריט המקורי ובפרס הסרט הטוב ביותר עבור הפקת הסרט בצוותא עם ג'ון לשר וג'יימס סקוצ'דופול. ב-2016 זכה בפרס האוסקר לבמאי הטוב ביותר, בפרס באפט"א לבמאי הטוב ביותר וכן בפרס גלובוס הזהב לבמאי הטוב ביותר עבור הסרט "האיש שנולד מחדש". אהבה נושכת (2000) 21 גרם (2003) בבל (2006) ביותיפול (2010) בירדמן (2014) האיש שנולד מחדש (2015) בארדו: תיעוד שקרי של קומץ אמיתות (2022) אלחנדרו גונסלס איניאריטו, במסד הנתונים הקולנועיים IMDb (באנגלית) אלחנדרו גונסלס איניאריטו, באתר "אידיבי", מאגר הידע העברי לקולנוע ישראלי ועולמי אלחנדרו גונסלס איניאריטו, באתר AllMovie (באנגלית) אלחנדרו גונסלס איניאריטו, באתר Rotten Tomatoes (באנגלית) אלחנדרו גונסלס איניאריטו, באתר Box Office Mojo (באנגלית) אלחנדרו גונסלס איניאריטו, במסד הנתונים הקולנועיים KinoPoisk (ברוסית) אלחנדרו גונסלס איניאריטו, באתר MusicBrainz (באנגלית) אלחנדרו גונסלס איניאריטו, באתר Discogs (באנגלית) אורי קליין, הסרט "ביותיפול": החיים מקבלים משמעות רגע לפני שהם נגמרים, באתר הארץ, 24 בפברואר 2011 נועם סטולרמן‏, היופי הוא בעיני המתבונן: ביקורת על "ביותיפול", באתר "רוזבאד", 24 בפברואר 2011 נטע אלכסנדר, הבמאי של "בירדמן" מסביר למה בהוליווד רצו לאשפז אותו, באתר הארץ, 29 בינואר 2015 אמיר קמינר, "האגו גורם לך לעוף, ואז להיות מדוזה מתה", באתר ynet, 31 בינואר 2015 אורי קליין, האם הבמאי אלחנדרו גונזלס אינאריטו באמת ראוי לכל כך הרבה אוסקרים?, באתר הארץ, 25 בפברואר 2016 אלחנדרו גונסלס איניאריטו, באתר אנציקלופדיה בריטניקה (באנגלית)